CELEX: 52013PC0559
Language: mt
Date: 2013-07-25
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-Mobilizzazzjoni tal-Istrument tal-Flessibilità

|
			
		
		
		52013PC0559
		
			Proposta għal DEĊIŻJONI TAL-PARLAMENT EWROPEW U TAL-KUNSILL dwar il-Mobilizzazzjoni tal-Istrument tal-Flessibilità /* COM/2013/0559 final */
			
				
		
		
			
			   	MEMORANDUM TA’ SPJEGAZZJONI
Il-Ftehim Interistituzzjonali
tas-17 ta' Mejju 2006[1]
jippermetti l-mobilizzazzjoni tal-Istrument tal-Flessibilità sabiex ikun
possibbli l-finanzjament ta' nefqa identifikata b'mod ċar li ma tistax
tiġi ffinanzjata fil-limiti massimi li hemm għal intestatura
waħda jew aktar tal-qafas finanzjarju multiannwali.
F’konformità mal-punt 27 tal-Ftehim
Interistituzzjonali, u wara li eżaminaw il-possibilitajiet kollha
għall-allokazzjoni mill-ġdid tal-approprjazzjonijiet taħt
l-Intestatura 1b, il-Kummissjoni tipproponi li timmobilizza l-Istrument
tal-Flessibilità sabiex jikkumplimenta l-finanzjament fil-baġit
ġenerali tal-Unjoni Ewropea għas-sena finanzjarja 2013, lilhinn
mil-limitu massimu tal-Intestatura 1b, ta’ EUR 134 049 037
lejn il-finanzjament tal-Fond Soċjali Ewropew biex jiżdiedu
l-allokazzjonijiet għal Franza, l-Italja u Spanja għas-sena 2013
Iż-żewġ fergħat
tal-awtorità baġitarja huma mfakkra li l-pubblikazzjoni
tad-Deċiżjoni f’Il-Ġurnal Uffiċjali tal-Unjoni Ewropea
ma għandhiex issir aktar tard mill-pubblikazzjoni għall-Emenda
tal-Baġit relatata għas-sena 2013.
Proposta għal
DEĊIŻJONI TAL-PARLAMENT EWROPEW
U TAL-KUNSILL
dwar il-Mobilizzazzjoni tal-Istrument
tal-Flessibilità
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw il-Ftehim
Interistituzzjonali tas-17 ta' Mejju 2006 bejn il-Parlament
Ewropew, il-Kunsill u l-Kummissjoni dwar id-dixxiplina baġitarja u
l-ġestjoni finanzjarja tajba[2],
u b'mod partikulari l-ħames paragrafu tal-punt 27 tiegħu,
Wara li kkunsidraw il-proposta tal-Kummissjoni
Ewropea,
Billi, wara li eżaminaw
il-possibilitajiet kollha għall-allokazzjoni mill-ġdid
tal-approprjazzjonijiet taħt l-Intestatura 1b, jidher li hemm
bżonn li jiġi mmobilizzat l-istrument tal-flessibilità sabiex
jikkumplimenta l-finanzjament fil-baġit ġenerali tal-Unjoni Ewropea
għas-sena finanzjarja 2013, lilhinn mil-limitu massimu
tal-Intestatura 1b, ta’ EUR 134 049 037 lejn
il-finanzjament tal-Fond Soċjali Ewropew biex jiżdiedu
l-allokazzjonijiet għal Franza, l-Italja u Spanja għas-sena 2013
b'ammont totali ta' EUR 150 000 000.
ADOTTAW DIN ID-DEĊIŻJONI: 
Artikolu 1
Għall-baġit ġenerali tal-Unjoni
Ewropea għas-sena finanzjarja 2013, l-istrument tal-flessibilità
jintuża biex jipprovdi s-somma ta’ EUR 134 049 037
f’approprjazzjonijiet għall-impenji fl-Intestatura 1b.
Dak l-ammont jintuża biex jikkumplimenta
l-finanzjament tal-Fond Soċjali Ewropew taħt l-Intestatura 1b.
Artikolu 2
Din
id-Deċiżjoni tiġi ppubblikata f'Il-Ġurnal Uffiċjali
tal-Unjoni Ewropea.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
[1]               ĠU C 139, 14.06.2006, p. 1.
[2]               ĠU C 139, 14,6.2006, p. 1.